Oficialusis leidinys L 156 , 30/04/2004 p. 0142 - 0144



Komisijos sprendimas 2004 m. balandžio 29 d. patvirtinantis tam tikrų Latvijos gyvūninės kilmės šalutinių produktų įmonių naudai pereinamojo laikotarpio priemones (pranešta dokumentu Nr. C(2004) 1739) (tekstas svarbus EEE) (2004/464/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 42 straipsnį, kadangi: (1) Europos Parlamento ir Tarybos reglamentas (EB) Nr. 1774/2002 [1] nustato sveikatos taisykles gyvūninės kilmės šalutiniams produktams, neskirtiems vartoti žmonėms. Minėtas reglamentas nustato struktūrinius reikalavimus, taikytinus įmonėms, perdirbančioms 1, 2 ir 3 kategorijų medžiagas. (2) Siekiant sudaryti sąlygas lengviau pereiti nuo dabartinio režimo Latvijoje prie režimo, kuris atsiranda dėl Bendrijos veterinarijos sritį reglamentuojančių teisės aktų taikymo, Stojimo akto VIII priede numatytos pereinamojo laikotarpio priemonės nustato įmonėms papildomą laiką jų struktūriniams trūkumams ištaisyti, tačiau apriboja minėtų įmonių veiklą 3 kategorijos medžiagų perdirbimu, kaip apibrėžta Reglamente (EB) Nr. 1774/2002. (3) Tam, kad tam tikros Latvijos gyvūninės kilmės šalutinių produktų įmonės būtų įtrauktos į pereinamojo laikotarpio įmonių sąrašą, Komisijos sprendimu2004/476/EB [2], iš dalies pakeičiančiu 2003 m. Stojimo akto VIII priedo B priedėlį, šešios naujos įmonės buvo įtrauktos į priedėlyje pateiktą sąrašą. (4) Yra tikslinga tų įmonių ir vienos, jau esančios sąraše, įmonės atžvilgiu nukrypti nuo veiklos apribojimo, kad būtų išvengta neigiamų pasekmių, pirmiausia susijusių su sanitarine būkle, kurios galėtų atsirasti, jeigu įmonės turėtų sustabdyti savo veiklą. (5) Atsižvelgiant į pažangą, pasiektą taisant esamus trūkumus, ir išskirtinį pereinamosios priemonės pobūdį, pereinamasis laikotarpis turėtų baigtis 2004 m. gruodžio 31 d. ir po tos dienos neturėtų būti pratęsiamas. (6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Nukrypstant nuo Stojimo akto VIII priedo 4 skyriaus B skirsnio I poskirsnio 2 punkto b papunkčio, šio sprendimo priede išvardytoms įmonėms leidžiama toliau perdirbti 1 arba 2 kategorijos medžiagas, kaip apibrėžta Reglamente (EB) Nr. 1774/2002, kaip tiksliai nurodyta priede, ne ilgiau kaip iki 2004 m. gruodžio 31 d. 2 straipsnis Šis sprendimas taikomas tik tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartis, ir tik nuo jos įsigaliojimo dienos. 3 straipsnis Šis sprendimas skirtas valstybėms narėms. Priimta Briuselyje, 2004 m. balandžio 29 d. Komisijos vardu David Byrne Komisijos narys [1] OL L 273, 2002 10 10, p. 1. [2] OL L 160, 2004 4 30, p. 88. -------------------------------------------------- PRIEDAS Nr. | Veterinarinio patvirtinimo numeris | Įmonės pavadinimas ir adresas | Medžiagų, kurias leista perdirbti, kategorija | Visiškos atitikties data | 1 kategorija | 2 kategorija | 1. | 018409 | Balticovo, Holdingo bendrovė Iecavas apylinkė, Bauskas rajonas, LV-3913 | | x | 2004 12 31 | 2. | 018675 | GP Adazi, Holdingo bendrovė. Adazu apylinkė, Rigas rajonas, LV-2164 | x | x | 2004 12 31 | 3. | D18728 | R-Soft Razotajs LTD "Abava", Pures apylinkė, Tukuma rajonas, LV-3124 | | | 2004 12 31 | 4. | 018674 | Putnu fabrika "Kekava" Holdingo bendrovė Kekavas apylinkė, Rigas rajonas LV-2123 | | x | 2004 12 31 | 5. | 018191 | Saldus galas kombinats LTD Saldus apylinkė, Saldus rajonas, LV-3862 | x | x | 2004 12 31 | 6. | 019196 | Lielzeltini LTD Ceraukstes apylinkė, Bauskas rajonas, LV-3908 | | x | 2004 12 31 | 7. | 007525 | Trials Valmiera SH poskyris LTD Rupniecibas g. 1, Valmiera, LV-4201 | x | x | 2004 12 31 | --------------------------------------------------